Diari Oficial de la Generalitat Valenciana


Sumari del DOGV 6459, del 14-02-2011 (2011/1497)

RESOLUCIÓ de 17 de gener de 2011, de la Direcció General d'Energia, per la qual s'atorga autorització administrativa a Acciona Eólica de Levante, SL, per a la construcció de la línia elèctrica aèria d'alta tensió a 132 kV, ST Benalaz-suport 1 de la línia ST la Solana-ST Ayora, modificació del tram comprés entre els suports 11 i 26, al terme municipal d'Ayora, província de València, i s'aprova el projecte d'execució. Expedient número ATLINE/2007/879/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1497


Data del document
:   17-01-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 17 de gener de 2011, de la Direcció General d'Energia, per la qual s'atorga autorització administrativa a Acciona Eólica de Levante, SL, per a la construcció de la línia elèctrica aèria d'alta tensió a 132 kV, ST Benalaz-suport 1 de la línia ST la Solana-ST Ayora, modificació del tram comprés entre els suports 11 i 26, al terme municipal d'Ayora, província de València, i s'aprova el projecte d'execució. Expedient número ATLINE/2007/879/46.  
 [2011/1497]  
Vist l'expedient amb referència ATLINE/2003/295 incoat pel Servici Territorial de Indústria i Energia de València de la Conselleria d'Indústria, Comerç i Energia a instància de Guadalaviar Consorcio Eólico Alabe-Enerfin SA, amb domicili social a Alcobendas, 28897 Madrid, parc empresarial La Moraleja, avinguda d'Europa núm. 10, relatiu a la sol·licitud de 22 d'octubre de 2002, d'autorització administrativa, aprovació de projecte i declaració d'utilitat pública, en concret, per a la construcció de «línia aèria d'evacuació zones 10, 11 i 12 del Pla Eòlic de la Comunitat Valenciana», als termes municipals de Jarafuel, Teresa de Cofrentes, Ayora i Enguera, província de València, a la qual s'adjuntava el projecte firmat per l'enginyer industrial Enrique Fernández Olea i visat per la demarcació de València del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que l'expedient esmentat va ser sotmés a informació pública per mitjà d'anuncis en el Butlletí Oficial de la Província de València número 281 de 26 de novembre de 2003; el Diari Oficial de la Generalitat Valenciana número 4638, de 26 de novembre de 2003, el diari de premsa Las Províncias de 25 de novembre de 2003 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que establixen la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pels qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, la separata del projecte a fi que establisquen les condicions tècniques procedents, decisions que hi ha en l'expedient.  
Vist que, de conformitat amb el que establix l'article 131 del Reial Decret 1955/2000, es va comunicar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que hi ha en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, mitjançant una Resolució de 27 de novembre de 2006, la secretària autonòmica de Territori i Medi Ambient de la Conselleria de Territori i Habitatge formula declaració d'impacte ambiental, d'ara en avant DIA, en què estima acceptable des del punt de vista ambiental el projecte d'instal·lacions eòliques de la zona 12, del Pla Eòlic de la Comunitat Valenciana, inclosa la seua infraestructura d'evacuació elèctrica, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA.  
Vist que, amb data 30 de març de 2007, es va formalitzar resolució del conseller d'Infraestructures i Transport, per la qual s'autoritza la transmissió a favor d'Alabe de drets que té Guadalaviar Consorcio Eólico Alabe-Enerfín SL sobre les zones 10, 12 i 15, del Pla Eòlic de la Comunitat Valenciana.  
Resultant que, amb data 24 d'abril de 2007, es va formalitzar resolució del conseller d'Infraestructures i Transport, per la qual s'autoritza la transmissió a favor d'Acciona Eólica de Levante, SL, dels drets que té Alabe sobre les zones 10, 12 i 15, del Pla Eòlic de la Comunitat Valenciana.  
Vist que a fi de complir les condicions imposades per la DIA esmentada, Acciona Eólica de Levante, SL, va presentar amb data 23 d'agost de 2007, davant de la Direcció General d'Energia, un escrit en què sol·licitava autorització administrativa, aprovació de projecte i declaració d'utilitat pública de la línia aèria d'alta tensió 132 kv ST Benalaz-LAAT ST la Solana-ST Ayora, als termes municipals d'Enguera i Ayora, i s'inicia un nou expedient amb referència ATLINE/2007/879/46.  
Vist l'expedient amb referència ATLINE/2007/879/46 incoat pel Servici Territorial d'Energia de València, de la Conselleria d'Infraestructures i Transport, a instància d'Acciona Eólica de Levante, SL, relatiu a la sol·licitud de 23 d'agost de 2007, d'autorització administrativa, aprovació de projecte i declaració d'utilitat pública, en concret, per a la construcció de «línia aèria d'alta tensió 132 kV ST Benalaz-LAAT ST la Solana-ST Ayora», als termes municipals d'Enguera i Ayora, província de València, a la qual s'adjuntava el projecte firmat per l'enginyer tècnic elèctric César Gil Orleans i visat pel Col·legi Oficial d'Enginyers Tècnics Industrials d'Aragó amb data 11 d'abril de 2007.  
Vist que l'esmentat projecte va ser sotmés a la corresponent informació pública, per mitjà d'anuncis en el Butlletí Oficial de la Província de València número 137, d'11 de juny de 2009; el Diari Oficial de la Generalitat Valenciana número 6028, de 4 de juny de 2009, en el diari de premsa Las Províncias de 10 de juny de 2009, i per mitjà d'exposició en el tauler d'edictes dels ajuntaments d'Enguera i Ayora.  
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments d'Enguera i Ayora separates del projecte presentat a fi d'establir les condicions tècniques procedents. L'Ajuntament d'Ayora va respondre favorablement.  
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre, així mateix, separata del projecte tècnic de la línia elèctrica projectada a:  
Ministeri de Medi Ambient, Confederació Hidrogràfica del Xúquer.  
Ministeri de Foment, Demarcació de Carreteres.  
Conselleria de Medi Ambient, Aigua, Urbanisme i Habitatge, Servici Forestal.  
Conselleria de Medi Ambient, Aigua, Urbanisme i Habitatge, Camins Ramaders.  
A fi que emeteren les condicions tècniques procedents. Tots els informes remesos van ser favorables o condicionats, sense que en cap cas s'observe impediment per a la realització de la instal·lació objecte d'autorització.  
Vist que s'han remés als ajuntaments d'Enguera i Ayora (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), oficis en què se sol·licitava un informe sobre l'adaptació del projecte remés al planejament urbanístic d'aplicació. L'Ajuntament d'Ayora va respondre favorablement.  
Vist que, mitjançant una Resolució de 8 de novembre de 2007, complementària de la declaració d'impacte ambiental, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, estima acceptable els projectes constructius de la subestació ST Benalaz i de la línia aèria d'alta tensió per a evacuació d'energia dels parcs eòlics de la zona 12, amb les condicions indicades en l'apartat segon de l'esmentada resolució complementària.  
Vist que per Resolució de la Direcció General d'Energia de la Conselleria d'Infraestructures i Transport, de 28 d'abril de 2010, es va atorgar autorització administrativa, aprovació de projecte i declaració d'utilitat pública per a la construcció de la línia elèctrica aèria d'alta tensió a 132 kV, ST Benalaz-suport 1 de la línia ST la Solana-ST Ayora.  
Vist que Acciona Eólica de Levante SL presenta, davant de la Direcció General d'Energia, un escrit amb registre d'entrada número 3689, de 12 de maig de 2010, en el qual sol·licita l'aprovació de la modificació del projecte d'execució de la línia d'alta tensió 132 kV ST Benalaz-suport 1 de la línia ST la Solana-ST Ayora, modificació del tram comprés entre els suports 11 i 26.  
Vist que, mitjançant una Resolució de 10 de novembre 2010, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge formula resolució complementària de la declaració d'impacte ambiental, en què estima acceptable únicament als efectes ambientals la modificació del traçat entre els suports 11 i 26 de la línia aèria d'alta tensió a 132 kV, d'evacuació dels parcs eòlics de la zona 12, amb les condicions establides en l'apartat segon de la resolució esmentada.  
Vist que Acciona Eólica de Levante, SL, presenta, davant de la Direcció General d'Energia, un nou escrit de registre d'entrada número 12, de 3 de gener de 2011, en el qual aporta documentació complementària en relació amb la modificació de la línia elèctrica objecte d'autorització.  
Vist l'expedient amb referència ATLINE/2003/879/46 (annex de modificació al projecte de línia aèria d'alta tensió ÀT 132 kV, ST Benalaz-LAAT ST la Solana-ST Ayora) incoat pel Servici Territorial d'Energia de la Conselleria d'Infraestructures i Transport a instància d'Acciona Eólica de Levante, SL, relatiu a la sol·licitud de 12 de maig de 2010, d'aprovació de la modificació del projecte per a la construcció de la línia aèria d'alta tensió AT 132 kV, ST Benalaz-LAAT ST la Solana-ST Ayora, en el tram comprés entre els suports 11 i 26, al terme municipal d'Ayora, província de València, a la qual s'adjuntava annex de modificació al projecte de línia aèria d'alta tensió AT 132 kV, ST Benalaz-LAAT ST la Solana-ST Ayora, firmat per l'enginyer tècnic elèctric César Gil Orleans i visat pel Col·legi Oficial d'Enginyers Tècnics Industrials d'Aragó amb data 11 d'abril de 2007.  
Atés que, en l'escrit citat de 3 de gener de 2011, l'empresa promotora aporta autoritzacions dels propietaris afectats per la modificació de la línia elèctrica objecte d'autorització.  
Vist que, de conformitat amb el que establixen els articles 9 i 10 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, consta en l'expedient còpia de la llicència d'obra de 17 de setembre de 2010 expedida per l'Ajuntament d'Ayora, únic terme municipal afectat per la modificació de la línia, resolució del Servici Territorial de Carreteres de la Direcció General d'Obres Públiques de la Conselleria d'Infraestructures i Transport sobre autorització per a creuar la carretera CV-590, autorització de la Confederació Hidrogràfica del Xúquer per a encreuaments sobre llits públics, i resolució del conseller de Medi Ambient, Aigua, Urbanisme i Habitatge sobre l'autorització de forest d'utilitat pública número 174.  
Atés que, en l'escrit citat de 3 de gener de 2011, l'empresa promotora aporta autoritzacions dels propietaris afectats per la modificació de la línia elèctrica objecte d'autorització.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a fer compatible les activitats cinegètiques que es duen a terme en la zona.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre novament al tràmit d'informació pública la modificació del projecte objecte d'autorització (modificació del tram comprés entre els suports 11 i 26).  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics Benalaz, Benalaz II i Salomón, tots pertanyents a la zona 12 del Pla Eòlic de la Comunitat Valenciana i reforçar el sistema elèctric.  
Vist que el projecte presenta un traçat plenament concretat, té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, encarregat de la instrucció de l'expedient, ha emés un informe favorable amb data 12 de gener de 2011 a l'annex al projecte (modificació del tram comprés entre els suports 11 i 26).  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Vist que d'acord amb el que establix l'article 3.3.c, l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Acciona Eólica de Levante, SL, autorització administrativa per a la construcció de la línia elèctrica aèria d'alta tensió a 132 kV, ST Benalaz-suport 1 de la línia ST la Solana-ST Ayora, modificació del tram comprés entre els suports 11 i 26, al terme municipal d'Ayora, a la província de València, i les característiques principals del qual són les següents:  
- Origen de la línia: suport 11 línia ST Benalaz-suport 1 de la línia ST la Solana-ST Ayora  
- Fi de la línia: suport 26, línia ST Benalaz-suport 1 de la línia ST la Solana-ST Ayora  
- Tensió nominal: 132 (1a categoria).  
- Tipologia constructiva: aèria.  
- Freqüència: 50 Hz.  
- Nombre de circuits: un de 132 KV, dúplex.  
- Conductors: Al-Ac, tipus LA-380, de 381,0 mm² de secció, dúplex.  
- Cables de terra: un compost, tipus OPGW de 118 mm² de secció.  
- Aïllament: constituït per aïlladors de vidre temperat, tipus U 120 BS.  
- Suports: metàl·lics de gelosia.  
- Connexió de terra: d'elèctrode de difusió o d'anell difusor.  
- Nombre de suports: 16.  
  
- Longitud total de la línia: 6.265,34 m de la totalitat de la línia.  
- Pressupost total de la línia: 777.957,01 de la totalitat de la línia ?.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar l'annex de modificació al projecte d'execució firmat per l'enginyer tècnic elèctric César Gil Orleans i visat pel Col·legi Oficial d'Enginyers Tècnics Industrials d'Aragó amb data 11 d'abril de 2007, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de 12 mesos a partir de l'ocupació real de les finques afectades. No obstant això, abans de l'acabament del termini esmentat Acciona Eólica de Levante, SL, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València, a l'efecte d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què s'acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Acciona Eólica de Levante SL haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental, de 27 de novembre de 2006, de la secretària autonòmica de Territori i Medi Ambient de la Conselleria de Territori i Habitatge, la resolució complementària, de 8 de novembre de 2007, i la resolució complementària, de 10 de novembre de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de gener de 2011.- El director general d'Energia: Antonio Cejalvo Lapeña.